Et Malaysia Airlines-fly med nesten 300 om bord
har styrtet i Ukraina, nær grensa til Russland.
MH17 tok av fra Amsterdam like etter klokka 12 lokal tid.
Destinasjonen var Kuala Lumpur.
17. JULI 2014
4 MÅNEDER SIDEN SISTE KONTAKT
Jeg våknet en morgen og så flere oppslag om et Malaysia-fly på TV.
Jeg trodde umiddelbart at det var MH370, men så så jeg MH17 og tenkte:
"Det kan ikke være snakk om enda et Malaysia-fly."
Etterretningen i USA fastslår at det ble skutt ned av et bakke-til-luft-missil.
Oddsen for å miste to fly innenfor seks måneder er helt enestående.
Og to 777-fly også, da.
Igjen hendte det med et Malaysia Airlines-fly.
Igjen hendte det med kollegaene mine.
Og denne gangen kunne de få gravlegge sine kjære.
For vi også...
MH370-KABINANSATTS KONE
Ja.
Vi vil også gravlegge våre kjære.
Jeg ble matt. Fullstendig matt.
Jeg kunne rett og slett ikke tro det.
Vi tenkte at det mest sannsynlig fantes en plan for å knuse troverdigheten vår.
En rekke hendelser for å ta oss.
Ukrainas president kalte nedskytingen av Malaysia Airlines-flyet en terrordåd.
Det viste seg å være en russisk militær enhet under deres militære etterretning.
Malaysia Airlines hadde ikke hatt en stor ulykke siden 90-tallet.
På bare fire og en halv måned hadde de mistet to store 777-fly.
Jeg måtte spørre meg selv om dette bare var et sammentreff.
Og hvis det fantes en sammenheng mellom de to,
måtte den underliggende sannheten vært mye mørkere enn noen forventa.
Vi har ikke svarene.
Dette er en av de største gåtene i luftfartens historie.
Australia skal lede søket i Det indiske hav
etter det savnede Malaysia Airlines-flyet.
I månedene som fulgte nedskytingen av MH17...
Da jeg vurderte på muligheten for at russerne hadde forårsaket begge hendelser,
var søket etter MH370 allerede i gang.
Eksperter sier at flyet gikk ned i Det indiske hav, mer enn 1800 kilometer
utenfor kysten av Vest-Australia.
Et enormt område, et svært ansvar for Australia, som leter etter spor etter 370.
I kveld jobber 43 skip og 58 luftfartøy fra 14 ulike land
sammen for å prøve å finne spor.
Søkeområdet deres er mye større enn hele fastlands-USA.
Vi leter ikke etter en nål. Vi prøver å definere hvor høystakken er.
Søketeamet er fast bestemt på at vrakrestene ligger på havbunnen,
en beliggenhet de sier satellittdata peker mot.
Den offisielle historien
var at flyet helt klart fløy sørover, sør i Det indiske hav.
Det var der man fanget opp de siste elektroniske signalene.
Dataene fra Inmarsat viser at flyet fløy sørover.
Jeg kan ikke se for meg at noen jeg er glad i
blir savnet sør i Det indiske hav på 4000 meters dybde i havet.
Det er ubegripelig.
Det var 239 familier som desperat lette etter svar,
og jeg lovte dem der og da
at jeg skulle gjøre alt i min makt for å få deres kjære hjem.
Men det var et veldig krevende område å søke i.
Du håper på en fin, flat og myk overflate.
Men der var det vulkaner og undersjøiske fjell
på størrelse med og i samme bredde som Grand Canyon.
Været kan være fryktelig der nede.
De målte en bølge til 24 meter.
Det var helt klart ikke for de lettskremte.
Vi visste at dette kunne ta lang tid.
8. MARS 2015
1 ÅR SIDEN SISTE KONTAKT
Slik ser et år i sorg ut.
Slektningene til de savnede har opplevd fornektelse, sinne og sorg.
Men uten et eneste spor av flyet er det langt igjen før de slår seg til ro.
Derfor henvender jeg meg til dere i dag.
Derfor gjennomgår jeg denne hjerteskjærende episoden
og snakker om følelsene mine. Det er ikke lett.
Det hadde vært et veldig vanskelig år for de nærmeste pårørende.
Da jeg bestemte meg for å snakke offentlig den dagen,
talte jeg til dem som ei datter som savner mora si.
Men jeg gjør det fordi jeg må vite at jeg har gjort alt jeg kan for mamma.
Selv om hun ikke er her.
Jeg levde i den oppfatning at hun kunne komme hjem når som helst.
For det var ikke funnet vrakrester. Vi hadde ingenting i det hele tatt.
Datteren min spurte meg: "Hvor er pappa?
Hvis pappa er død, hvor er graven hans?"
Hun spurte om og om igjen.
"Hvorfor jobba pappa på flyet? Hvorfor jobba han ikke et annet sted?
Hadde pappa jobba et annet sted, hadde han ikke vært savna."
#BEFORMH370
Et helt år hadde gått,
og vi hadde ikke kommet noe lenger enn der vi var den 8. mars.
Det føltes surrealistisk å stå der fremdeles, 12 måneder etterpå.
Og alt jeg hadde igjen,
var ham som gikk ut døra og kysset oss farvel.
Og det var fortsatt det eneste jeg hadde ett år senere.
Fly letter, og så lander de.
Det fly ikke gjør, er å forsvinne fra jordas overflate.
Jeg husker da det hadde vært savna i ei uke. Alle var skeptiske.
Vi sa: "Tenk at det har gått ei uke, og så har vi ikke funnet flyet."
Etter en måned sa vi: "Vi har fortsatt ikke funnet det." Og etter et år...
"Leter vi fortsatt etter dette flyet?"
Denne gåtens dypsindighet
og de malaysiske styresmaktenes mangel på svar til enhver som spurte,
hadde gitt oss et vakuum.
Og det fantes mange der ute som hevdet at de hadde løst saken.
I sosiale medier spres konspirasjons- teorier om det savnede flyet i rekordfart.
Det virkelige Malaysia Airlines-flyet ble kapret og flydd til Iran
for å forberede et terrorangrep.
Teoriene fløy veggimellom. Alle hadde en teori.
Flammer fra litiumbatterier i lasterommet førte flyet ned.
Spekulasjonene florerte.
En fisker fra Indonesia
hevder å ha sett det skadde flyet dekket av røyk da det fløy forbi.
En annen konspirasjonsteori:
En skandaløs forsikringssvindel.
Noen av dem kom på døra på jobb. De kom etter meg i parkeringshus.
Det var skummelt. Jeg husker at jeg vrikka ankelen
da jeg prøvde å rømme fra noen som ville gi meg sin teori.
Fire dager etter at flyet forsvant
ble en patent for en ny halvlederteknologi utstedt.
Andre lurer på om det landet på USAs militærbase Diego Garcia?
Vi prøver å granske alt i denne fossen
av feilinformasjon, spekulasjoner og tull.
Noe helt bisart. At en meteor traff det.
Noen mener at Nord-Korea kanskje har tatt flyet.
Var det et romvesen på flyet?
Og kidnappet alle om bord.
Det blir enda merkeligere.
Noen ganger føles det som å drukne i møkk.
Det er så mange grunnløse teorier.
Vil du tro på en teori, må du sørge for at den stemmer overens med Inmarsat-dataene
som ga forskerne svaret på hvor langt fra satellitten flyet befant seg.
Dette er nøkkelsporet til hele gåten,
mens folk velger å si: "Drit i det, da."
Og likevel var ikke flyet der dataene antydet at det skulle være,
sør i Det indiske hav.
Det var tilsynelatende noe vi måtte bryne oss på.
Vi måtte snakke om hvorfor flyet ikke var der det skulle være.
Hvor hadde vi tatt feil?
FRANKRIKE
Historien var helt utrolig.
Jeg bestemte meg for å foreslå for Le Monde, en fransk dagsavis,
at vi skulle skrive om historien på ettårsjubileet.
Der vi bare sa: "Dere, dette flyet har vært savnet i et helt år."
Jeg er journalist og har dekka Stillehavs- området i Asia de siste 30 årene.
Det at det ikke fantes en eneste vrakdel var det største i saken.
Det fantes ingenting håndfast eller troverdig for familiene.
Og kapteinen ble gjort til den potensielle skurken.
Jeg innså at vi måtte begynne fra begynnelsen igjen.
Jeg måtte skape meg en forståelse av hvem denne mannen var.
MH370-PILOT BESATT AV MODELLER, HELT HENSYNSLØS
Det var en veldig uforanderlig
og fiendtlig kampanje som dreide seg om
privatlivet hans og hans psykiske helse.
Det kom også beskyldninger om at han kunne ha hatt politisk motivasjon
for å få MH370 til å forsvinne.
Han var tilhenger av Anwar Ibrahim, som ledet opposisjonspartiet.
Zaharie deltok på Anwars demonstrasjoner for demokrati.
Nå spør den lokale pressen seg om
Zaharie med vilje styrtet flyet som en politisk ytring.
Men han etterlot ingen beskjed
av politisk art i det hele tatt,
ikke noe farvel til familien og ikke noe selvmordsbrev.
Ingenting.
Og jo mer jeg så på livet hans,
jo færre grunner fant jeg til
at han skulle være sint eller ulykkelig.
Hei, alle sammen.
Dette er en YouTube-video jeg har laget som en tjeneste til lokalsamfunnet.
Dette var en mann som lagde YouTube-videoer for å hjelpe
deg med å tette vinduene dine eller reparere klimaanlegget.
Dette er den billigste løsningen. Den er veldig effektiv.
Slik jeg ser det, var han helt klart ingen ekstremist.
Jeg planla intervjuer med familiemedlemmene hans.
Først møtte jeg storesøsteren hans Sakinab.
Han er en veldig snill og omsorgsfull... person.
Da jeg møtte Sakinab, var hun selvfølgelig veldig opprørt.
For det første fordi hun hadde mistet en lillebror hun var så glad i,
men også fordi hun måtte leve med
insinuasjonene om at det var han som var ansvarlig for denne katastrofen.
KAPTEINEN GJORDE DET
Kaptein Zaherie er
kjent som en av Malaysia Airlines' beste piloter.
Og ingen besetningsmedlemmer er på noen som helst måte enige i
de beskyldningene mot kaptein Zaharie.
Da kaptein Zaharie kom i søkelyset, ble jeg støtt.
For jeg kjenner ham personlig. Kjenner ham veldig godt.
Og han er veldig profesjonell. Han kunne aldri i livet ha gjort dette.
Hvis det ikke fins bevis, bør man ikke anta at noen har gjort noe.
Som advokat i straffesaker er uskyldig inntil det motsatt er bevist, viktig.
Folk sier at alle kan ha en mørkere side.
OK. Kanskje det.
Men så vidt jeg vet,
basert på all informasjonen jeg samlet og leste,
så er svaret mitt "nei".
Han er ikke skyldig.
Ett år hadde gått. Det ble mer og mer problematisk for meg
at flyet ikke hadde blitt funnet, at man ikke fant vrakrester.
Hele søket ble på dette tidspunktet basert på satellittdataene.
Men skip og fly fra 12 land hadde gjennomsøkt
millioner av kvadratkilometer av hav uten å finne så mye som et setetrekk.
Så hele overbygningen sto og falt på
et knapt sett med elektroniske signaler,
og den relativt avanserte matematikken man brukte for å forstå dem,
som fantes hos Inmarsat-selskapet.
Jeg jobbet fortsatt med kollegaene mine i The Independent Group.
En slags amatørgjeng av selvutnevnte eksperter,
som var besatt av data og fakta.
Vi utvekslet informasjon.
Vi var vel 18 stykker som jobba døgnet rundt med dette.
Jeg involverte meg veldig fra dag til dag,
og var i kontakt med folk i The Independent Group.
Og folk i CNN og i andre mediehus.
Det er komplisert. Hva ser du på som det største problemet?
Det største problemet er at Inmarsat ikke gir ut nok data
til å la utenforstående få bekreftet sine teorier.
Man legger all sin tiltro til disse dataene.
Endelig offentliggjorde malaysierne alle dataene
de hadde fått fra Inmarsat.
I rapporten var det et avsnitt der det sto:
Den typen utstyr som styrte flyets kommunikasjon med satellitten
hadde blitt slått av da alt annet ble slått av,
og så ble den vekket til liv.
For meg endret det grunnlaget for dette temaet.
For hvis du ville stikke av med et fly,
skru alt av og få det til å forsvinne fra en skjerm...
Hvorfor skru på systemet igjen da?
Kanskje det var noe alvorlig feil med dataene fra Inmarsat.
Kanskje de hadde blitt tuklet med.
Jeg brukte mye tid på å prøve å finne ut
hvordan man kunne skru boksen av og på igjen.
Da fant jeg ut at de fleste kommersielle piloter ikke har opplæring i det.
Flyselskapene vil ikke at de gjør det.
Det fins ingen av-og-på-knapp i cockpit.
Her er hovedutstyrssentralen i et kommersielt passasjerfly.
Her finner man selve hjernen, all elektronikken...
En 777 bruker elektronikk til å gjøre alt.
Alt dette er plassert i elektronikkrommet.
Det er den elektroniske hjernen for hele flyet.
...utstyrshyller, der...
Og der inne kan du slå av dette utstyret.
Du kan deaktivere systemet ved å dra i dem. Det er reléer.
Da er spørsmålet: Hvordan får man tilgang til elektronikkrommet?
Og det var dette som forbløffa meg.
Elektronikkrommet finner man under en ulåst luke,
under et teppe helt foran i førsteklassekabinen.
Hvem som helst på det flyet kan dra opp teppet...
og ta over kontrollen av flyet.
Det er en luke som leder til flyelektronikkrommet,
eller E&E-rommet, som vi kaller det.
Og den luken er plassert mellom førsteklassekabinen og cockpit.
Derfor er det en mulighet for at noen kan ha kommet seg inn i flyelektronikkrommet.
Der kan de ha satt kommunikasjonssystemet ut av spill.
Plutselig var det ikke så åpenbart at det var piloten likevel.
Det er som en Agatha Christie-roman. Nå er alle på herregården mistenkt.
Vi begynte å tenke: "Hvordan kan de si at de ikke vet det? Det er umulig."
EKTEMANN OG FAR TIL MH370-PASSASJERER
Dessverre må du konkludere med at dette ikke gir mening, når du følger historien.
Vi får ingen bevis for radarsignalene.
"Vi finner ikke flyet. Vi finner ikke vrakrester."
De viser oss ikke noe som helst. Ingenting.
Vi blir bedt om å tro på det reneste visvas.
En jeg kjente sa: "Monsieur B. vil gjerne treffe deg."
Personen hadde informasjon. Han hadde svært gode forbindelser.
Forbindelser til de hemmelige tjenestene.
Første gang jeg møtte ham, var det første han fortalte meg...
...at "Amerikanerne vet helt og holdent hva det var som skjedde.
Det var to amerikanske AWACS-fly
som overvåket området i tidsrommet som flyet forsvant."
AWACS-flyene kommer fra Boeing og har en stor, soppaktig radar oppå seg.
Denne radaren overvåker i bunn og grunn alt under Boeing-flyet.
Det er som en liten satellitt over jorda,
som ser alt som skjer innen en radius på 600 kilometer.
Mr. B sier at de to flyene må ha
kunnet spore MH370 uten problemer, uavhengig av hvilken befatning det var i.
De vet hvor det styrtet. De vet hvor det er.
Det er veldig vanskelig å få informasjon som sier at amerikanerne var innblanda.
For hvis jeg sier det, så tror ikke folk meg.
Men da jeg forsto at de hadde en "taushetspakt",
at vi ble løyet for og at vi måtte gjøre noe,
så var det tid for å kommunisere.
God morgen, Ghyslain Wattrelos.
Du kjemper for å forstå hva som skjedde...
Takket ja til alle intervjuer for å si: "Vi blir løyet til. Trenger journalister."
For meg er det åpenbart at det er noens jobb å skjule sannheten fra meg.
HVOR ER MIN SØNN HADRIEN?
HVOR ER MIN DATTER AMBRE?
Helt til jeg en dag tenkte:
"Jeg klarer ikke å prestere på jobb. Jeg slutter og vier meg til etterforskninga."
Da gjorde jeg det.
God kveld, Ghyslain Wattrelos.
Du har mistet din kone og dine to yngste barn...
De gir oss visvas. Vi får ingen informasjon.
Vi må samle oss om å gjøre noe sammen.
Da begynte jeg å koordinere arbeidet mellom familiene.
MIN KONE KRANTI ER OM BORD
MIN SJELEVENN FORTJENER Å KOMME HJEM!
SANNHETEN ER DER UTE.
Familiene fra de ulike landene kom sammen.
Det var veldig viktig.
Ved å gjøre det, kunne vi gjøre bot for
manglene fra den ugjennomsiktige etterforskningen
og informasjonen som kom fra Malaysia.
Det var ganske risikabelt. Det var en etterforskning.
Vi sto overfor sterkere krefter enn oss selv.
Vi er her for å levere en anmodning til presidenten, for det har gått et år
uten at de har sagt eller gjort noe.
Vi anklaget dem for "en terrorhandling".
Og hvorfor "terrorhandling"? Fordi terrorisme er rangert helt øverst
i hierarkiet i rettsvesenet.
Det øyeblikket du anklager noen i Frankrike, blir dommere satt på saken.
De må gjennomføre en undersøkelse.
GHYSLAINS ADVOKAT
Man må forstå at det bare fins én kilde til juridisk informasjon i verden.
Og den er her.
Vi skal finne ut hva sannheten er. Det er ingen gåte.
Det skylder vi alle,
ikke bare Ghyslain, men også dem
som ikke har mulighet til å få dette undersøkt av rettsvesenet
i sitt eget land. Vi skylder alle det.
Jeg står midt oppe i en strid. Og striden holder meg gående.
Jeg leter bare etter sannheten, for min og alle andres del.
Jeg ble mange ganger gitt Ghyslain Wattrelos navn,
franskmannen, den sinte franskmannen.
Til slutt bestemte jeg meg for å høre med egne ører hva han hadde å si.
En dag kontaktet noen fra avisen Le Monde meg og sa:
"Jeg er korrespondent for Le Monde. Det hadde vært flott å ta en prat."
Ghyslain fortalte meg at han hadde blitt kontaktet av
en høyerestående innen etterretningstjenesten,
som hadde fortalt ham at amerikanerne visste nøyaktig hva som hadde skjedd.
Og at to AWACS-fly fra USA hadde vært involvert.
Da jeg møtte denne kilden
noterte jeg meg at han var troverdig,
at han faktisk var en del av etterretningstjenesten.
Han var bare én stemme til som fortalte meg
at den sanne historien om MH370 er fullstendig annerledes enn den offisielle.
Noen ytterliggående personer lagde støy og mente at USA hadde dekket over det.
Men særlig etter det som skjedde med MH17, var det mye mer sannsynlig for meg
at russerne var innblandet.
Takket være Inmarsat-dataene hadde man to ruter. Nord og sør.
Jeg begynte å bekymre meg for muligheten for at noen om bord på flyet,
som var spissfindige og hadde onde hensikter,
med vitende og vilje kunne ha endret Inmarsat-dataene
for å få det til å se ut som at flyet fløy sørover, når det egentlig fløy nordover.
Det viste seg at Boeing-fly
har en fysisk mulighet til å endre dataene,
noe som gjør at du kan avgjøre hvilken av de to rutene som stemte.
Det var et eureuka-øyeblikk.
For nå hadde vi en alternativ forklaring på hva som skjedde med flyet.
Hvis flyet fløy nordover, hadde siste dataregistrering
vært i Kasakhstan.
Et fattig land i Sentral-Asia,
ute av stand til å gjennomføre et avansert dataangrep,
men som er en russisk klientstat.
Husk at Russland skjøt ned MH17, et av MH370s søsterfly.
Det hadde blitt skutt ned fra himmelen over Øst-Ukraina.
Derfor var min hovedmistanke
at den samme etterretningstjenesten også var involvert i MH370.
At det faktisk fantes en mulig kobling mellom de to veldig like flyulykkene.
På det tidspunktet så jeg på passasjerlisten
og så at det var tre etniske russere på flyet den natten.
Da jeg så på setekartet, hevet jeg øyenbrynene.
For én av dem satt bare 4-5 meter fra den ulåste luken til elektronikkrommet,
helt fremst i førsteklassekabinen.
Neste spørsmål var hvilken motivasjon Russland hadde for å gjøre dette.
8. MARS 2015
28. FEBRUAR 2014
8 DAGER FØR FORSVINNINGEN
Det kommer meldinger om russiske styrker på Krimhalvøya.
Moskva har påbegynt en væpnet invasjon av...
MH370 skjedde i sammenheng med Russland invasjon av Krim i 2014.
Krisen i Ukraina eskalerer og tok en ny vending i morges...
Flere hundre russiske soldater har gått inn i Krim-området.
TV-stasjonene, avisene, de ledende mediene og alle
har fullt fokus på det som skjer.
Og da MH370 skjedde,
hadde det den ønskede effekten at ingen lenger snakket om dette.
Hvor fokuserer dere søket nå? Kan dere bekrefte at flyet snudde?
Man kan ikke nekte for at MH370s forsvinning
var perfekt timet og en spektakulært passende distraksjon
for Russland fra fordømmelsen som kom fra resten av verden.
Selv om det virket sprøtt selv for meg, måtte jeg fortsette
så lenge muligheten fantes.
Til slutt la jeg kortene på bordet. Slik mener jeg at det hendte.
TEORI TO KAPRINGEN
8. MARS 2014
Klokka er 1.15 om morgenen.
Zaharie flyr over Sør-Kina-havet i den mørke, kalde og rolige natten.
Passasjerene er trøtte og venter seg en kjedelig nattflyging.
De tre russerne om bord på flyet påbegynner operasjonen sin.
Et sted over Sør-Kina-havet
lager noen leven i nærheten av førsteklassekabinen.
De kabinansatte haster dit for å se hva det er som foregår.
Når dette skjer, smyger russeren i førsteklassekabinen seg frem.
Han løfter opp teppet...
...og åpner luken ned til elektronikkrommet.
Når han klatrer ned luken, er russeren omgitt av datamaskiner.
Han er i flyets nervesenter, den elektroniske hjernen.
Han plugger seg inn i datamaskinen som styrer flyets kontrollsystem.
Flyet nærmer seg slutten på malaysisk luftrom.
Malaysia 370. Kontakt Ho Chi Minh. 120 desimal 9. God natt.
God natt, Malaysia 370.
Folk om bord har fortsatt ingen anelse om hva det er som skjer eller hvorfor.
Nå er flyet i et operativt ingenmannsland, der ingen følger med på det.
Inne i elektronikkrommet skrur den russiske agenten på utstyret.
Flyet forsvinner fra flygeledernes radarskjermer.
Nå har han fullt og helt kontrollen over flyet.
Kapteinen og styrmannen blir forvirra over lysene som blinker foran dem.
Ikke noe av kommunikasjonssystemet fungerer.
Og enda mer sjokkerende, så krenger flyet plutselig
kraftig til venstre.
Flyet gjør en manøver ingen av dem har satt det til å gjøre.
Nede i elektronikkrommet har den russiske agenten begynt dekomprimeringen,
der han slipper luft ut av flyet.
Samtidig skrur han på en bryter på en oksygenflaske på veggen,
som slår av nødoksygensystemet kapteinen og styrmannen er avhengige av.
I kabinen faller maskene ned fra taket.
Pilotene forstår plutselig at de ikke får puste.
I minuttene som følger mister kapteinen og styrmannen bevisstheten.
Kabinen blir helt stille.
Den russiske agenten i elektronikkrommet har vendt flyet nordvestover
og med vitende og vilje endret Inmarsat-dataene.
Hvis noen ser på de digitale brødsmulene flyet etterlater seg,
vil de feiltolke signalet til at flyet fløy sørover.
Når flyet faktisk flyr nordover.
MH370 fortsetter gjennom natten,
og trekker seg gradvis unna sin fantomtvilling.
Og til slutt havner det
over ørkenen i det sentrale Kasakhstan.
For kaprerne er oppdraget utført.
Jeg vet at det hørtes sprøtt ut. At det var søkt.
At det ble vanskelig å svelge,
men selv om det kunne ødelegge ryktet mitt, måtte jeg si det.
Jeg måtte gjøre folk oppmerksomme på at dette flyet hadde en sårbarhet.
Han tror det er mulig at russiske kaprere fikk flyet nordover.
Tror du virkelig at det fløy til Kasakhstan?
Jeg tror det ikke. Det er en hypotese jeg satte sammen.
Jeg var på TV. Det var skummelt.
Jeg hadde virkelig blottlagt meg.
Hvilke reaksjoner får du til teorien?
Det er mye å svelge, det må jeg si.
Får du telefoner fra folk som mener at det er realistisk?
Mange er rasende i kommentarfeltet. Noen er veldig sint på meg.
Ingen går nett i elektronikkrommet,
omprogrammerer ruten og lander i Kasakhstan!
Jeg er svært godt kjent med
hvordan satellittsystemet fungerer, som mange av kollegaene mine,
og vi er helt sikre på at flyet fløy sørover, ikke nordover.
Det var overraskende at Jeff bestemte seg for å gå denne veien.
Jeg hadde rett da jeg tenkte at jeg fikk en iskald mottakelse fra noen.
The Independence Group, som hadde
satt sitt rykte på spill for tanken om at flyet fløy sørover,
ville ikke finne seg i motstand fra meg. De kasta meg ut.
Etter min mening er Jeffs arbeid rett og slett oppdiktning
som han har sauset sammen, og overbevist seg selv om at stemmer.
Men alt er basert på fantasi. Det er ikke basert på virkeligheten.
Jeg kjente til svakhetene i saken min.
Jeg kjente til styrkene i saken. Men forslaget jeg kom med,
var lett å gjøre narr av.
Du tror at noen muligens har tuklet med satellittdataene.
Men selskapet bak systemet... Jeg tror det heter Inmarsat?
...de har ikke brukt dette før for å spore fly.
Tanken på at det brukes for å tukle med informasjon, føles søkt for dem.
Tanken på at noen forutsier
at vi vil analysere dataene på denne måten,
når vi aldri før har gjort det, virker ikke særlig troverdig.
Enhver som får åpnet luka kan sette transponderen ut av spill
sammen med kommunikasjonssystemene.
Men det er umulig å styre flyet fra det flytekniske rommet.
Det er umulig.
Jeg har dykket dypt ned i saken. Det vet jeg.
Det høres ut som noe fra en Tom Clancy-roman.
Men selv om det ikke fantes en mulighet for at noen
kunne ha styrt flyet fra elektronikkrommet,
så vet vi at det er fysisk mulig
å skru av elektronikken der inne,
den som gjør flyet synlig for omverdenen.
Scenarioet mitt, selv så sprøtt det kan høres ut,
prøvde i det minste å forklare
forsvinningen av MH370.
Det blir helt borte her.
Teorien må tåle å bli satt i bås med Loch Ness-monsteret og Bigfoot.
Men hvis dataene faktisk stemte og de sa oss hvor flyet ble av,
hvorfor klarte de ikke å finne en eneste del?
Hvis dataene stemme, bør flyet være der.
Hvor er flyet? Hvor er vrakrestene? Vis meg flyet.
Dette er en ekstra nyhetssending fra CNN.
Vi følger siste nytt CNN nettopp har mottatt.
Det er for tidlig til å bekrefte, men vi kan fortelle dere
at vrakrester er funnet på La Réunion...
Man undersøker enhver forbindelse på La Réunion til savnede MH370.
Vrakresten ble funnet i det franske territoriet i Det indiske hav.
Boeing-etterforskere tror at det faktisk er del av en vinge.
- Kanskje en vingeklaff fra en Boeing 777... - Alle undrer seg.
Er dette en levning av Malaysia Airlines 370?
Da flaperonen ble funnet, ble jeg ikke overrasket.
Det var akkurat dette jeg hadde sagt ville skje,
at første vrakrest fra flyet ville bli funnet av en som gikk på stranda,
et eller annet sted i Det indiske hav.
Historien tar en ny retning etter funn av vrakrester øst for...
Jeg visste umiddelbart at jeg ville være den som løste saken.
Jeg ville finne flyet, uansett hvor det var.
Tekst: Fredrik Island Gustavsen